**Likumprojekta „Grozījumi Stratēģiskas nozīmes preču aprites likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Stratēģiskas nozīmes preču aprites likumā”” (turpmāk – likumprojekts) mērķis ir padarīt efektīvāku militāras nozīmes preču apriti un tās kontroli Latvijas Republikā. Likumprojekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Stratēģiskas nozīmes preču eksporta kontroles komitejas iniciatīvas, balstoties uz Ministru kabineta noteikumu Nr. 866 (04.08.2009) “Stratēģiskas nozīmes preču kontroles komitejas nolikums” 2. Panta 2.1. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Saskaņā ar Stratēģiskas nozīmes preču aprites likuma (turpmāk – Likums) 4. pantu Iekšlietu ministrijas un Aizsardzības ministrijas pakļautībā vai pārraudzībā esošām iestādēm nav nepieciešama stratēģiskas nozīmes preču eksporta licence, ja tās pārvieto vai eksportē Eiropas Savienības Kopējā militāro preču sarakstā (turpmāk – militāras preces) minētas preces bez komersantu starpniecības un ja militārās preces nepieciešamas šajā pantā minēto misiju ietvaros. Aizsardzības ministrijas pakļautības iestādes ir saskārušās ar ierobežojumiem (licences nepieciešamību) nosūtot savā īpašumā esošas militāras preces remontam un iznīcināšanai. Grozījums nepieciešams, lai izņēmums eksporta licences saņemšanai attiektos arī uz gadījumiem, kad Iekšlietu ministrijas vai Aizsardzības ministrijas pakļautībā vai pārraudzībā esošās iestādes izved militāras preces pārstrādei, iznīcināšanai vai remontam.2. Šobrīd Likums aizliedz privātpersonām Latvijā ievest militāras preces, jo lai saņemtu militāru preču importa licenci, nepieciešama Aizsardzības ministrijas izsniegta speciālā atļauja (licence), kuru ir tiesīgi saņemt tikai individuālie komersanti vai komercsabiedrības. Ņemot vērā straujo Latvijas militāro preču ražotāju izaugsmi un Latvijas iekšējā tirgū līdz šim nebijušu militāru preču piedāvājumu, nepieciešams veikt grozījumus Likumā, ar mērķi aizliegt fiziskām personām iegādāties, glabāt un lietot militāras preces Latvijas teritorijā. Šis aizliegums neattieksies uz šaujamieročiem, to sastāvdaļām, piederumiem un munīciju, kas nav speciāli izstrādātas militāram lietojumam, piemēram, medību vītņstobra ieroči.3. Šobrīd Stratēģiskas nozīmes preču aprites likuma 5. panta trešā daļa nosaka, ka speciālās atļaujas (licences) pārreģistrācijai noteikta valsts nodeva, savukārt Ministru kabineta 2012. gada 8. maija noteikumu Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” 28. punkts nosaka, ka speciālo atļauju (licenci) pārreģistrē bez maksas. Lai novērstu šo pretrunu, nepieciešami attiecīgi grozījumi Likumā.4. Likumā veikti redakcionāli labojumi, lai Likuma 5. panta ceturtajā daļā noteiktu prasības Aizsardzības ministrijas izsniegtās speciālās atļaujas (licences) komercdarbībai ar Eiropas Savienības Kopējā militāro preču sarakstā minēto preču saņemšanai tikai fiziskajām personām un 5. panta sestajā daļā – tikai juridiskajām personām, kā arī precizētu, ka speciālo Aizsardzības ministrijas atļauju (licenci) ir tiesīgi saņemt tikai Latvijas Republikā reģistrēti individuālie komersanti vai komercsabiedrības.5. Tiek izveidots tiesisks regulējums, lai komersanti, saņemot speciālo atļauju (licenci), nepārprotami apzinātos, ar kurām **Eiropas Savienības Kopējā militāro preču sarakstā minētajām precēm viņiem ir atļauta komercdarbība.**6.Tiek noteikts tiesisks regulējums, kas neierobežotu Ziemeļatlantijas līguma organizācijas dalībvalstu un trešo valstu (ar attiecīgu Ministru kabineta atļauju) fizisko personu un juridisko personu (komersanta dalībnieki) tiesības iesaistīties darbā ar stratēģiskajām precēm.7. Tiek noteikts tiesisko regulējums, kas nosaka, ka militārā ražotāja sertifikātu (un darbības īpašos nosacījumus) ir tiesīgi saņemt komersanti, kuri ir saņēmuši speciālo atļauju (licenci) komercdarbībai ar **Eiropas Savienības Kopējā militāro preču sarakstā minētajām precēm.**8. Tiek noteikts tiesiskais regulējums, kas nosaka **Aizsardzības ministrijas kontroles funkciju** un militāra **sertifikāta darbības apturēšanas nosacījumus. Pamatojoties uz jauno Ieroču aprites likuma normu, Aizsardzības ministrijas izveidotā komisija** izsniedz militārā ražotāja īpašos nosacījumus konkrētās stratēģiskas nozīmes preces ražošanai. 9. Komersantu glabātavu apsekošanas gaitā tiks veikta komercdarbības veida atbilstības pārbaude speciālajā atļaujā (licencē) noradītajām Eiropas Savienības Kopējā militāro preču saraksta grupām (ML1-ML22), kā arī tiks pārbaudītas personas, kuram ir tiesības iesaistīties darbā ar stratēģiskajām precēm. Pārkāpumu konstatēšanas gadījumā – ziņas tiks izmantotas speciālās atļaujas (licences) izsniegšanas atteikumam, anulēšanai, darbības apturēšanai vai pārreģistrācijas atteikumam.10. Atbilstoši Stratēģiskas nozīmes preču aprites likuma 5. panta piektajā daļā noteiktajam Aizsardzības ministrija izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm uz nenoteiktu laiku, un katru gadu šīs atļaujas tiek pārreģistrētas Aizsardzības ministrijā. Likuma projekts paredz komersantu pārskata iesniegšanu Aizsardzības ministrijai.Pārskatā norādītā informācija tiks izmantota speciālās atļaujas (licences) pārreģistrācijas ietvaros (tiks pārbaudīts, vai uz komersantu neattiecas Stratēģiskas nozīmes preču aprites likuma 5. panta sestajā daļā noteiktie nosacījumi).  |
| 3. | Projekta izstrādē iesaistītās institūcijas un publiskas personas kapitālsabiedrības |  Ārlietu ministrija, Aizsardzības ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Likumprojektā ietvertās tiesību normas attiecas uz stratēģiskas nozīmes preču kontrolē iesaistītajām institūcijām – Ārlietu ministrijas, Stratēģiskas nozīmes preču kontroles komitejas, Aizsardzības ministrijas, Iekšlietu ministrijas (Valsts policijas), Finanšu ministrijas (Valsts ieņēmumu dienesta) amatpersonām (darbiniekiem). Kā arī privātpersonām, un komercsabiedrībām, kuras skar stratēģiskas nozīmes preču apriti regulējošie normatīviem akti. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam regulējumam nav ietekme uz tautsaimniecību un nerada papildus administratīvo slogu., adminpalieliniedzV VRS uzts ries |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešams izdot jaunus MK noteikumus ar komersantu atskaites veidlapas formu un atskaites iesniegšanas kārtību. Atbildīgā iestāde – Aizsardzības Ministrija. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav.  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Stratēģiskas nozīmes preču kontroles komiteja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas. Likumprojekta izpilde tiks nodrošināta esošo finanšu resursu ietvaros. |
| 3. | Cita informācija | Nav. |

Ārlietu ministrs E. Rinkēvičs

Rumpe 67016430

nauris.rumpe@mfa.gov.lv